
Pampiri ena e na le maqephe a 07.
	DITAELO HO MOHLAHLOBUWA
	
	


	
	Pampiri ena e arotswe dikarolo tse NNE: 


KAROLO YA A: 
Moqoqo 





     

KAROLO YA B: 
Ditema tse telele tsa kgokahano (tema e 1) 
     


KAROLO YA C: 
Ditema tse kgutshwane tsa kgokahano (tema e 1). 


KAROLO YA D: 
Ditema tseo ho ka tadingwang ho itseng ho tsona/ 

tsa tlhahisoleseding/ tse bohuwang le tsa mefuta e fapaneng ya phatlalatso (tema e 1).
	
	(50)

(30)

(10)

(10)



	1.
	Bahlahlobuwa ba lokela ho araba potso e le NNGWE karolong e nngwe le e nngwe.
	
	


	2.
	Qala karolo e nngwe le e nngwe leqepheng le LETJHA, mme o sehe mola qetellong ya karolo ka nngwe.
	
	


	3.
	Tlola mola dipakeng tsa karabo e nngwe le e nngwe.
	
	


	4.
	Ngola ka mongolo o makgethe mme o balehang.
	
	


	5
	Tsepamisa maikutlo haholo mopeletong le popong ya dipolelo tse nepahetseng.
	
	


	6.
	Bolelele ba ditema tse hlahiswang e be: 


KAROLO YA A: 
Moqoqo – mantswe a 400 ho isa ho 450.


KAROLO YA B: 
Ditema tse telele tsa kgokahano – mantswe a180 

ho isa ho a 200 (dikahare feela).

KAROLO YA C: 
Ditema tse kgutshwane tsa kgokahano – mantswe 

a 120 ho isa ho a 150.


KAROLO YA D: 
Ditema tseo ho ka tadingwang ho itseng ho tsona/ 

tsa tlhahisoleseding/ tse bohuwang le tsa mefuta e fapaneng ya phatlalatso – mantswe a 120 ho isa ho a 150.


	
	


	KAROLO YA A

MOQOQO

POTSO YA 1

Kgetha sehlooho se le SENG mme o ngole moqoqo wa bolelele bo boletsweng ka hodimo.  Ela tsena hloko:

· Mohatong wa boitokisetso etsa moralo kapa mmapa wa monahano moo o bontshang mehopolo ya sehlooho le dintlha tse e tshehetsang tseo o tla ngola ka tsona;

·  Ha o qeta ho ngola moqoqo, boela o o bale hape ho lokisa diphoso.  Ha o lokisa diphoso, sebedisa pene e mmala o fapaneng le oo o ngotseng ka wona ho bontsha hore efela o boeleditse mosebetsi wa hao le ho hlaola diphoso.

1.1 Matsatsi a phomolo ha dikolo di kwetswe a tsamaiswa ka ditsela tse fapaneng tse amanang le dipolotiki, bodumedi, a kgwebo le a phedisano.  A ke o ngole moqoqo oo ho ona o phetang tsela eo o ileng wa tsamaisa matsatsi a hao a phomolo ka teng.  Neha moqoqo wa hao sehlooho se reng, ‘Matsatsi a phomolo ao nke keng ka a lebala’.

1.2 Bophelong re ye re teane le mathata a re sitisang ho fihlella ditoro tsa rona.  Le ha ho le jwalo, re na le kutlwisiso e tiileng ya hore re lokela ho tiisetsa le ho phehella hore re tle re atlehe ditabatabelong tsa rona.  Ngola moqoqo ka sehlooho se netefatsang mantswe ana a reng, ‘Mamello e tswala katleho’.

1.3 Mong le mong o ba le motswalle bophelong.  E meng metswalle ke ya nnete, ya sebele e tshepahalang, ha e meng e le e o tshehisang ka meno a masweu empa e se na lerato la nnete ebile e hloka botshepehi.  A ko ngole moqoqo o itshetlehileng ka sehlooho se reng ‘ ‘Motswalle a mphoqa ke mo tshepile’.

1.4 Bekeng e fetileng mokgopi wa baithuti ba sekolo sa heno o ne o matjheditse (hwantetse) ofising ya mosuwehlooho ho ya nehelana ka lengolo la tletlebo.  Hang ha mokgopi o fihla moo diofising tseo tsa tsamaiso ya sekolo, e mong wa baithuti a betsa lejwe…  Yaba ke qaleho ya moferefere.  Ngola moqoqo o qaqise se ileng sa etsahala. 

Sehlooho sa moqoqo e be ‘Yaba re hatile noha mohatleng…’

1.5 Ntle le lefu la HIV/Aids le tshebediso e mpe ya dinotahi, phepetso e nngwe e tobaneng le batjha ba kajeno ke tshebediso ya dithethefatsi.  Dithethefatsi di bolaya le ho senya maphelo a batho ba bangata Afrika Borwa kajeno.  Ha motjha a se a ile a wela molekong ona ho thata ho itshwasolla ho wona.  Qaqisa ka moo o ka thusang ho rarolla qaka ena batjheng ka teng.  Sehlooho sa moqoqo wa hao e be ‘Dithethefatsi di a bolaya!’

MATSHWAO OHLE KAROLONG ENA:

	KAROLO YA B

DITEMA TSA DIKGOKAHANO

POTSO YA 2

Ngola tema e le NNGWE e bolelele bo boletsweng ka hodimo.

2.1 Woolworths: Mothusi wa nakwana
Haeba o sa le moithuti ya phetseng hantle, mme o le dilemo tse 16 – 19 ebile o apara le ho shebahala hantle, ona e ka ba monyetla ho wena wa ho sebeletsa lebenkele lena le leholohadi Afrika Borwa.  Dihora tsa tshebetso tsa baithuti: Labohlano 14h00 – 18h00, Moqebelo le Sontaha 08h00 – 13h00.  Menyetla e meng e mengata e a fumaneha.

Ngola lengolo la boitsebiso le diphihlello tseo o nang le tsona (CV), mme o le romelle ho: 

Motsamaisi, Woolworths, P.O. Box 23689, Kagisanong, Bloemfontein, 9323.

2.2 O mongodi wa mokgatlo o itseng wa batjha motseng wa heno.  Modulasetulo o o laetse ho ngola lengolo la memo le memelang ditho tsa mokgatlo ona ho tla kopanong ya kgwedi le kgwedi.  Ngola lengolo leo la memo le bileng le supa dintlha tsa lenanetsamaiso.

2.3 Motswalle wa hao ya dulang Thekong o ne a o etetse Mariha ha dikolo di kwetswe.  Hoba a orohe o elelletswe hore di-CD tsa hao tse hlano tseo o di ratang haholo di nyametse.  O na le pelaelo e kgolo ya hore ke yena ya di nkileng a sa o kopa.  O qakehile, ha o tsebe hore o tla reng ho yena hobane ena ha se taba e bonolo, etswe e ka senya dikamano dipakeng tsa hao le yena mmoho le dipakeng tsa malapa ana a mabedi.  Mo ngolle lengolo o mmotse.

MATSHWAO OHLE KAROLONG ENA:

	KAROLO YA C

DITEMA TSE KGUTSHWANE TSA KGOKAHANO

Ditaelo:

1. Kgetha mme o ngole tema e le nngwe ho tse latelang:

2.
Bolelele ba dipotso:

Ha o araba karolo ena, palo ya mantswe eo o e filweng potsong ka nngwe e lokela ho sebediswa jwalo ka tataiso feela.

3.
Qala potso e nngwe le e nngwe leqepheng le LETJHA.

4.
Sebedisa dihlooho tseo ho nehelanweng ka tsona.

POTSO YA 3

3.1 Le ne le etile ka sekolo le ile lewatle Thekong bekeng e fetileng.  Ho etsahetse tse ngata ha le le moo tse o ammeng, mme tseo o lakatsang ho di hopola, haholo letsatsing la pele le la ho qetela.

Ngola tsa matsatsi ao a MABEDI dayaring ya hao moo o lokodisang tse etsahetseng mme o be o hlalose le ka moo o neng o ikutlwa ka teng.

3.2 Selemong sena ka kgwedi ya Pudungwana o tla be o qeta dilemo tse 18.  Batswadi ba hao ba rerile ho o etsetsa moketjana wa letsatsi la hao la tswalo.  O lokela ho rala le ho iketsetsa karete ya memo eo o tla e sebedisa ho mema metswalle ya hao.

Ngola karete eo o tla ba romela yona.

3.3 Mokgatlo wa Papadi ya bolo ya maoto wa Afrika Borwa (SAFA) o neha bakwetlisi ba hlahang mose mosebetsi wa ho kwetlisa sehlopha sa rona sa naha sa Bafana Bafana.  Morao tjena ho hlahile taba ya hore mokwetlisi e mong ya tswang mose o tshepisitswe moputso o moholo ka tsela e makatsang.  Setjhaba se na le maikutlo a fapaneng hodima taba ena.  Lenaneo la hoseng la SABC 2 le ngoka setjhaba ho hlahisa maikutlo le dintlha hodima taba ena.

Ngola e-meile moo o hlahisang maikutlo le dintlha tsa hao mme o e romele atereseng ena:
www.sabc2.morninglife.co.za 
(1 x 10)

	KAROLO YA D

DITEMA TSEO HO KA TADINGWANG HO ITSENG HO TSONA/ TSA TLHAHISOLESEDING/ TSE BOHUWANG LE TSA MEFUTA E FAPANENG YA PHATLALATSO.

Ditaelo:

1.  Kgetha mme o ngole tema e le nngwe ho tse latelang:

2.
Bolelele ba dipotso:

Ha o araba karolo ena, palo ya mantswe eo o e filweng potsong ka nngwe e lokela ho sebediswa jwalo ka tataiso feela.

3.
Qala potso e nngwe le e nngwe leqepheng le LETJHA.

4.
Sebedisa dihlooho tseo ho nehelanweng ka tsona.

Potso ya 4

4.1 O sa tswa iqalla kgwebonyana ya moriri ka jareteng ya heno.  Kgwebo ena ha e tsejwe ke setjhaba, mme o batla ho e phatlalatsa motseng wa heno.  Iketsetse pampitshana ya tlhahisoleseding (flyer) moo o tsebisang setjhaba le ho se hohela ho sebedisa ditshebeletso tsa kgwebo ena ya lona.

4.2 Sekolo sa Thaba Bosiu se hlahang Lesotho se rerile ho etela sekolo sa heno beke e tlang.  Mokganni wa bese o tseba tsela ho tla fihla feela posong e kgolo e setsing sa toropo.  O hloka ho laelwa hore a tle a fihle sekolong sa heno.  Mo ngolle ditaelo tse tla mo thusa ho tloha moo posong ho tla fihla sekolong sa heno.

4.3 Wena le motswalao le sa tswa sibolla setlolo se setjha se phekolang dihloba batjheng.  Se fetile diteko tse ngata mme ho netefaditswe hore se sebetsa hantle.  Jwale se lokela ho phatlalatswa.  Iketsetse papatso eo ka yona o tsebisang le ho ngoka bareki.

      (1 x 10)

